CELEX: 32012D0271
Language: da
Date: 2012-04-24 00:00:00
Title: 2012/271/EU: Rådets afgørelse af 24. april 2012 om den holdning, som Den Europæiske Union skal indtage i Det Blandede EØS-udvalg til ændring af protokol 31 til EØS-aftalen om samarbejde på særlige områder ud over de fire friheder

24.5.2012   
            
            
               DA
            
            
               Den Europæiske Unions Tidende
            
            
               L 134/1
            
         RÅDETS AFGØRELSE
   af 24. april 2012
   om den holdning, som Den Europæiske Union skal indtage i Det Blandede EØS-udvalg til ændring af protokol 31 til EØS-aftalen om samarbejde på særlige områder ud over de fire friheder
   (2012/271/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 196 og artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Protokol 31 til aftalen om Det Europæiske Økonomiske Samarbejdsområde (2) (»EØS-aftalen«) indeholder særlige bestemmelser og ordninger vedrørende samarbejde på særlige områder ud over de fire friheder.
            
         
               (2)
            
            
               Det er hensigtsmæssigt at udvide samarbejdet mellem EØS-aftalens kontraherende parter til at omfatte aktiviteter ud over de fire friheder.
            
         
               (3)
            
            
               Med henblik på at muliggøre et sådant udvidet samarbejde bør protokol 31 til EØS-aftalen ændres ved at lade Rådets direktiv 2008/114/EF af 8. december 2008 om indkredsning og udpegning af europæisk kritisk infrastruktur og vurdering af behovet for at beskytte den bedre (3) omfatte af protokollens anvendelsesområde.
            
         
               (4)
            
            
               Unionens holdning i Det Blandede EØS-udvalg bør baseres på det udkast til afgørelse, der er knyttet til denne afgørelse —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Blandede EØS-udvalg til den foreslåede ændring af protokol 31 til EØS-aftalen om samarbejde på særlige områder ud over de fire friheder, baseres på det udkast til Det Blandede EØS-udvalgs afgørelse, der er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 24. april 2012.
      
         
            På Rådets vegne
         
         N. WAMMEN
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  EUT L 345 af 23.12.2008, s. 75.
   
      UDKAST
      DET BLANDEDE EØS-UDVALGS AFGØRELSE Nr. …/2012
      af
      om ændring af protokol 31 til EØS-aftalen om samarbejde på særlige områder ud over de fire friheder
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 86 og 98, og
      ud fra følgende betragtninger:
      
                  (1)
               
               
                  Protokol 31 til EØS-aftalen blev ændret ved Det Blandede EØS-udvalgs afgørelse nr. …/… af … (1).
               
            
                  (2)
               
               
                  Det er hensigtsmæssigt at udvide samarbejdet mellem EØS-aftalens kontraherende parter til at omfatte Rådets direktiv 2008/114/EF af 8. december 2008 om indkredsning og udpegning af europæisk kritisk infrastruktur og vurdering af behovet for at beskytte den bedre (2).
               
            
                  (3)
               
               
                  Protokol 31 til EØS-aftalen bør derfor ændres med henblik på at muliggøre, at et sådant udvidet samarbejde finder sted —
               
            VEDTAGET DENNE AFGØRELSE:
      Artikel 1
      Følgende stykke indsættes i artikel 10 i protokol 31 til EØS-aftalen om samarbejde på særlige områder ud over de fire friheder:
      
         
                     »9.
                  
                  
                     
                                 a)
                              
                              
                                 De kontraherende parter samarbejder om de områder, der er omfatte af følgende retsakt:
                                 
                                             —
                                          
                                          
                                             
                                                32008 L 0114: Rådets direktiv 2008/114/EF af 8. december 2008 om indkredsning og udpegning af europæisk kritisk infrastruktur og vurdering af behovet for at beskytte den bedre (EUT L 345 af 23.12.2008, s. 75).
                                          
                                       
                           
                                 b)
                              
                              
                                 De kontraherende parter skal benytte de passende samarbejdsformer, som nævnes i EØS-aftalens artikel 80, med henblik på at nå de mål, som er fastsat i direktiv 2008/114/EF.
                              
                           
                                 c)
                              
                              
                                 I henhold til EØS-aftalens artikel 79, stk. 3, finder EØS-aftalens del VII (Institutionelle bestemmelser), med undtagelse af afdeling 1 og 2 i kapitel 3, anvendelse på dette stykke.«
                              
                           
               
      Artikel 2
      Denne afgørelse træder i kraft dagen efter, at den sidste meddelelse er indgivet til Det Blandede EØS-udvalg, jf. EØS-aftalens artikel 103, stk. 1 (3).
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i …, den …
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EUT L …
      
         (2)  EUT L 345 af 23.12.2008, s. 75.
      
         (3)  [Ingen forfatningsmæssige krav angivet.] [Forfatningsmæssige krav angivet.]